Гэтымі якасцямі Аляксандр Дзмітрыевіч валодае ў поўнай меры, ды і яго падначаленыя, гледзячы на адказныя адносіны начальніка да працы, і самі не адстаюць. Працу А. Зыкава ніяк нельга назваць спакойнай, бо ў ізалятар часовага ўтрымання людзі проста так не трапляюць. Як правіла, тут знаходзяцца арыштаваныя асобы, у адносінах да якіх заведзена крымінальная справа. І пакуль вядзецца следства, падазраваемыя знаходзяцца ў ізалятары часовага ўтрымання. Ахоўны канвой падчас суда і дастаўленне ў пункт прызначэння – усё гэта таксама абавязкі супрацоўнікаў ізалятара. Акрамя падсудных, частымі “пастаяльцамі” гэтай ўстановы становяцца дробныя хуліганы і іншыя грамадзяне, якія парушаюць спакой і грамадскі парадак. Такім чынам, спраў у міліцыянераў ІЧУ, штат якога налічвае 12 чалавек, хапае.